**Novi legalni putevi do posla u Njemačkoj**

**za državljane iz zemalja „Zapadnog Balkana“**

**Albanije, Bosne i Hercegovine, sa Kosova, iz Makedonije, Crne Gore i Srbije**

Provjerite da li ste uistinu osoba kojoj je potrebna zaštita! U praksi daleko manje od 0,5% svih podnositelja zahtjeva koji potječu iz zemalja Zapadnog Balkana i dobivaju priznanje statusa zaštićene osobe. Glede toga je, u najvećem broju slučajeva, svrhovito povući postavljeni zahtjev za azil.

Tko pak čeka da mu se zahtjev za azil odbije, mora računati s tim da će mu se za dulji vremenski period izreći zabrana povratka u Njemačku, pa i za čitav teritorij Šengenskog prostora. Pored toga prijeti mu i protjerivanje iz zemlje!

Povlačenjem zahtjeva za azil možete u danom slučaju profitirati od novih olakšica u izdavanju dozvola boravka.

**Jer, od 1. siječnja 2016.godine u Njemačkoj lakše možete doći do zaposlenja.**

Ako ste ovdje podnijeli zahtjev za azil u vremenskom periodu poslije 1. siječnja 2015.g., a prije 24. listopada 2015.g. i ako sada, što je to prije moguće, dobrovoljno napustite Njemačku, tada se možete vratiti nazad ukoliko ste našli radno mjesto.

Onda u domovini možete podnijeti zahtjev za izdavanje boravišne dozvole za teritorij Njemačke (podnosi se u tamošnjem veleposlanstvu SR Njemačke).

Uvjeti:

* Potrebna Vam je konkretna, obvezujuća ponuda za zaposlenje na radnom mjestu u Njemačkoj.
* Ne smije biti nijedna osoba iz Njemačke ili zemlje Evropske Unije koja bih stojala na raspolaganju za to slobodno radno mjesto.
* Vaša plaća ne smije biti niža od one drugih posloprimatelja na uporedivim radnim mjestima.

Nije potrebno da raspolažete nekim posebnim kvalifikacijama. Nema ograničenja na određena zanimanja.

Kod potrage za odgovarajuće radno mjesto, potporu će vam dati:

* Srijedišna strukovna služba za posredovanje osoba iz inozemstva i kvalifikovane radne snage (Zentrale Auslands- und Fachvermittlung (ZAV)) – kontakt pod brojem: 0049 228 713-1414 (samo na njemačkom/engleskom jeziku).
* Online-burza za radna mjesta na stranicama Savezne agencije za rad (Bundesagentur für Arbeit) [https://jobboerse.arbeitsagentur.de/].

Ova regulativa je vremenski ograničena do **2020.godine**.